Giovanni Jacono

**Giovanni Jacono** eller **Iacono** (1873–1957) var en italiensk katolsk biskop av Caltanissetta fra 1921 til han trakk seg tilbake på grunn av sin høye alder i 1956. Jacono var før dette biskop av Molfetta etter første verdenskrig og hadde utøvet et borgerlig yrke før han ble prest. 

Han var kjent for sin vennlighet og ydmykhet; han døde i hellighets ry. Dette ry vedvarte i tiårene etter Jaconos død.
## Liv og virke
### Bakgrunn
Giovanni Jacono ble født i Ragusa 14. mars 1873 og kom fra enkle kår. Han ble døpt samme dag som han ble født, i kirken San Giovanni.

Han utførte obligatorisk militærtjeneste etter å ha fullført videregående skole, og det var etter dette at han spurte erkebiskopen av Catania, Giuseppe Francica-Nava de Bontifè, om han kunne begynne sine kirkelige studier. Erkebiskopen tillot dette, og Jacono begynte på utdannelsen. Han arbeidet først som murer etter videregående, til tross for at han hadde et ønske om å bli prest. I løpet av denne tiden møtte han sin gamle skolelærer som hjalp ham med å få plass på en teknisk skole i Ragusa. Men kallet til prestetjenesten ble sterkere, og derfor handlet han etter det.
### Prest
Erkebiskop Nava ordinerte Jacono til prest i 1902 i Catania i *San Giovanni la Punta*, og sendte deretter den nye presten til Roma, til Det pavelige romerske atheneum S. Apollinare, for å fullføre videre studier. Det var på denne skolen han ble venn med Angelo Giuseppe Roncalli – den fremtidige pave Johannes XXIII.

Han returnerte til Catania etter endt studium, hvor han ble åndelig veileder for seminarister og kannik ved erkebispedømmets katedral. Han ble senere utnevnt til rektor. 
### Biskop av Molfetta
Pave Benedikt XV utnevnte senere Jacono til biskop av Molfetta i 1918. Han ble først bispeviet av erkebiskop Nava i metropolitankatedralen. Medkonsekrerende var erkebiskop Luigi Bignami av Siracusa, og Emilio Ferrais, hjelpebiskop i Catania.

### Biskop av Caltanissetta
Paven utnevnte ham senere til biskop av Caltanissetta i 1921, og Jacono ble innsatt i det nye bispesetet den påfølgende 28. september. Hans forgjenger, Antonio Augusto Intreccialagli omtalte ham som *«en sann Guds mann»* i et brev til fru Antonietta Mazzone. Biskop Jacono ble kjent for sin dype hengivenhet til troen, så vel som for sin vennlighet og ydmyke væremåte. Dette gjorde ham til en tilgjengelig person for sitt folk, og det var ofte folkemengder når han var i skriftestolen. Sent i 1928 ga han den siste olje og en apostolisk velsignelse til kardinal Nava på hans dødsleie; han deltok i Navas begravelse ikke lenge etter og holdt prekenen.

Det ble klart over tid at alderen hans hindret ham i å utføre noen av de pliktene som var pålagt ham. I den forbindelse utnevnte pave Pius XII – i 1953 – Francesco Monaco til Jaconos koadjutorbiskop med etterfølgelsesrett ved Jaconos død eller avgang. Det viste seg å være det siste, for Jacono trakk seg tilbake i 1956 og returnerte til Ragusa.

Jacono døde i Ragusa den 25, mai 1957 og etterlot seg ikke noe testamente; det ble bare funnet én ting på skrivebordet hans: en konvolutt med 15.000 lire. På konvolutten sto det: *«For de fattige i Sankt Vincens»*. Hans levninger ble gravlagt i Ragusa-katedralen.

### Saligkåringsprosess
Hans saligkåringsprosess startet under pave Benedikt XVI den 24. oktober 2007 etter at han var blitt erklært til *Guds tjener*. Han ble erklært en *Guds tjener* den 19. april 2017 av pave Frans.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Luigi Emmanuele Nicolo Lambruschini (1776-1854) *1819
* Kardinal Girolamo D’Andrea (1812-1868) *1841
* Biskop Giovanni Battista Guttadauro di Reburdone (1814-1896) *1859
* Kardinal Giuseppe Francica-Nava di Bontifè (1846-1928) *1883
* Biskop *Giovanni Jacono* (1873-1957) *1918

## Referanser